Diari Oficial de la Generalitat Valenciana


Sumari del DOGV 4828, del 26-08-2004 (2004/8820)

Informació pública del programa d'actuació integrada, avantprojecte de reparcel·lació de UE-1, AR-1 sòl urbà, la Bassa Sénia.
-----------------------------------------------------------------------------------------------------------------------------

### Dades del document

Número de DOGV
:   4828

Data del DOGV
:   26-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8820


Organisme emissor
:   Ajuntament de Gaianes

Tipus de document
:   Anunci

Informació pública del programa d'actuació integrada, avantprojecte de reparcel·lació de UE-1, AR-1 sòl urbà, la Bassa Sénia. [2004/F8820]
  
Per mitjà d'este edicte es fa saber que l'alcaldessa, en data 12 d'agost va dictar el següent decret:
  
Decret 85 /2004
  
Vista la documentació presentada per Juan Senabre González, major d'edat, amb DNI número 84745046-D, en representació de la mercantil Xillibre, SL, amb domicili a Muro d'Alcoi, Alquerieta Jordà, 2 proveïda de CIF B-53208872, encaminada a la gestió de l'actuació integrada de UE-1, AR-1 sòl urbà, denominada com La Bassa Sénia.
  
Atés el que disposa l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sobre la iniciació del procediment a iniciativa d'un particular, segons el qual l'alcalde podrà:
  
A) Proposar al Ple de l'ajuntament que desestime la petició. El Ple podrà desestimar-la raonadament o establir unes bases orientatives per a la selecció de l'urbanitzador, i acorda el que disposa el següent apartat.
  
B) Sotmetre-la a informació pública, al costat de les observacions o alternatives que, si és procedent, estime convenients.
  
Vist l'informe dels servicis tècnics decrete:
  
Primer. Iniciar l'expedient d'actuació integrada de UE-1, AR-1 sòl urbà, denominada com La Bassa Sénia.
  
Segon. Posar-li en coneixement que donat l'acord del Ple extraordinari, de data de 18 de maig del 2004, que en el punt 5 de l'orde del dia constava «Aprovació si procedix de tramitació d'expedient urbanístic AR-1 per a determinar «criteris d'ordenació i de desenrotllament» de la fitxa de gestió del pla general», el tenor literal de l'acord és el següent: «Per part de l'Alcaldia s'informa que a causa de les circumstàncies que s'han produït en el desenrotllament urbanístic del polígon industrial, sense que per part de l'ajuntament es tinguera temps a establir unes mínimes bases de desenrotllament i execució. I tenint grafiat en el pla general la AR-1 sòl urbà, determinant-se en la fitxa de gestió que s'hauran d'establir les connexions amb els servicis generals en el seu desenrotllament. És obra necessària l'execució com a vial del límit de l'àrea de repartiment coneguda com La Via, per coincidir amb els terrenys de l'antiga via del ferrocarril. Havent arbitrat els servicis tècnics i jurídics distintes possibilitats i consultat fins i tot amb la Conselleria d'Urbanisme a Alacant, s'ha vist que el més convenient és la realització d'un vial en la zona adjacent a la dita àrea de repartiment i que es grafia com a límit d'esta, i establir el desenrotllament d'eixe vial com a càrrega de l'execució de la dita àrea de repartiment. La dita actuació està legitimada de conformitat amb la legislació urbanística valenciana, en concret en el Decret 2001/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, de 8 de gener de 1999. Vots a favor: 5 vots (Grup Socialista). Vots en contra: abstencions: 2 (Grup Popular).»
  
Tercer. Sotmetre l'expedient al tràmit d'informació pública per mitjà d'edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, advertint de la possibilitat de formular al·legacions, proposicions juridicoeconòmiques en competència i alternatives tècniques.
  
Es podran presentar alternatives tècniques i al·legacions durant vint dies comptats des de l'última publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestarà caució d'això en la quantia que reglamentàriament es determine.
  
Quart. Notificar este decret al domicili fiscal dels que consten en el Cadastre com a titulars de drets afectats per l'actuació proposada.